|  |
| --- |
|  |
| Veiklos sritis | Prekyba maisto papildais |
| Įkurta | Norvegijoje |
| Įkūrėjai | Ole Bjørn Fausa, Knut-Erik Karlsen, Reidar Nilsen |
| Veikia šiose šalyse | Vokietijoje, Vengrijoje, Lietuvoje, Norvegijoje, Lenkijoje |
| Vadovas | Ulf Oldenborg (CEO) |
| Produktai | OmegaMarine™ Premium, OmegaMarine™ Junior, MemoComplex®, Movisan™ Collagen II, FlexiMed®, ProLetto Plus, CholestControl™ |
| Internetinis puslapis |  |
| Infolentelė: žiūrėti • aptarti • redaguoti |

**Natural Pharmaceuticals Group** – išskirtinis Norvegijoje gaminamų maisto papildų platintojas. Įmonė veikia Lietuvoje, Lenkijoje, Vengrijoje, Latvijoje, Estijoje, Rumunijoje, Kroatijoje ir Slovėnijoje.

Lietuvoje bendrovė veikia per UAB „Natural Pharmaceuticals", kurios būstinė yra Kaune.

Istorija
--------

2014 m. spalio 28 d. Lietuvos Respublikos Konkurencijos tarybos sprendimu grupės įmonei UAB „Natural Pharmaceuticals" skirta 20 000 Lt bauda dėl klaidinančios reklamos skleidimo. UAB „Natural Pharmaceuticals" reklamos teiginiai, kad galima gauti produktų nemokamai apmokant tik siuntimą ir pakavimą buvo klaidinantys, nes į siuntimo ir pakavimo mokestį buvo įtraukiamos ir kitos išlaidos. Už nemokamas pakuotes iš klientų buvo imamas 10Lt mokestis už pristatymo išlaidas, nors buvo nustatyta, kad neišvengiamos išlaidos toje sumoje sudarė tik 30 proc. o likusi dalis buvo įmonės teisina kaip esanti už pakuotę, transportavimą, sąskaitų siuntimą ir pan. kas pagal įstatymus yra neleidžiama.

2014 m. vasario 6 d. Valstybinė vartotojų teisių apsaugos tarybos komisija skyrė UAB „Natural Pharmaceuticals" 1 000 Lt baudą už klaidinančią reklamą dėl to, kad reklamoje buvo sudaromas įspūdis, kad produktai turi gydomųjų ar profilaktinių savybių, nebuvo žymima, kad tai tėra maisto papildas. Už klaidingą reklamą 2013 m. bausta ir „Natural Pharmaceuticals Sp. Z.o.o." atstovybė Lietuvoje.

Produktų platinimo modelis
--------------------------

Produktus įmonė platina paštu, parduoda telefonu, telefoniniai pokalbiai yra įrašomi ir vartotojui sutikus gauti produktus laikomi kaip įrodymas, kad sudaryta sutartis dėl jų siuntimo. Siūloma gauti nemokamą pakuotę (sumokėti reikia už siuntimo išlaidas), tačiau vėliau automatiškai siunčiamos mokamos pakuotės, atsisakyti dalyvavimo programoje atšaukti negalima iki bus atsiųsta pirma pakuotė. Vėliau mokamų pakuočių, įmonės teigimu, galima atsisakyti skambinant įmonei arba išsiunčiant atgal gautą pakuotę. Valstybinė vartotojų teisių apsagos tarnyba pataria nepavykstant atsisakyti užsakymų bendrovės siūlomais būdais atsisakymą išsiųsti registruotu paštu. Lenkijos vartotojų teisių gynėjas Marek Zapolski taip pat ragina Lenkijos vartotojus įvertinti galimas problemas dėl tokio prekybos modelio – po nemokamos siuntos klientai gauna ir siuntas, kurias jau reikia apmokėti arba savo kaštais išsiųsti atgal.

Produktai
---------

Produktai, kuriais prekiauja Natural Pharmaceuticals, turi omega-3 turinčiais maisto papildais prekiaujančių įmonių asociacijos *Arbeitkreis Omega-3* kokybės patvirtinimus, kuriuos ši išduoda savo nariams.

**„OmegaMarine Forte+"**. Omega-3 turintis produktas, kurio pagrindas yra norvegiškų lašišų aliejus Xalar, gaminamas įmonėje "Marine Harvest". "OmegaMarine Forte+" sudėtyje taip pat yra vitamino D.

**„BergenOMEGA-3"**. Kapsulės, kurių 90 % sudėties yra omega-3 rūgštys. Taip pat šio produkto sudėtyje yra vitaminas D ir E.

**„OmegaMarine Junior"**. Sudėtyje yra omega-3 rūgščių DHA. Produkto sudėtyje taip pat yra vitaminai D, E ir A.

Labdaringa veikla
-----------------

2014 m. „Natural Pharmaceuticals" padovanojo 2 AED aparatus Vilniaus oro uostui.

Šaltiniai
---------

1. ↑   Archyvuota kopija 2014-12-24 iš Wayback Machine projekto.
2. ↑
3. ↑
4. ↑  Vakarų ekspresas „„Natural Pharmaceuticals" nubausta už vartotojų klaidinimą"
5. ↑  Konkurencijos tarybos sprendimas Archyvuota kopija 2015-01-31 iš Wayback Machine projekto.
6. ↑  Verslo žinios Nemokamų pietų nebūna. 2014.11.12.
7. ↑
8. ↑  Valstybinės vartotojų teisių apsaugos tarybos komisijos sprendimas Archyvuota kopija 2015-01-31 iš Wayback Machine projekto.
9. ↑   Archyvuota kopija 2015-01-31 iš Wayback Machine projekto.
10. ↑
11. ↑   Archyvuota kopija 2016-09-24 iš Wayback Machine projekto.
12. ↑   Archyvuota kopija 2016-09-24 iš Wayback Machine projekto.
13. ↑   GP24.pl portalas, 2014-12-24
14. ↑
15. ↑